Държавен вестник, бр. 35, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  35
средства, нямат потенциал за повишаване на 
постиженията, не представляват риск за здра­
вето или не накърняват спортния дух.
Чл. 15. (1) Спортистите с документирани 
заболявания, за които се изисква използване 
на забранена субстанция или забранен метод 
преди използването им са длъжни да подадат 
молба за разрешение за терапевтична употреба 
по образец, утвърден от САА и публикуван на 
интернет страницата на Антидопинговия център. 
Наличието на забранена субстанция, нейни ме­
таболити или маркери, използването или опитът 
за използване на забранена субстанция или 
забранен метод, притежаването на забранени 
субстанции и методи и прилагането или опитът 
за прилагане на забранен метод или забранена 
субстанция не се считат за нарушения на анти­
допинговите правила, когато са в съответствие 
с разпоредбите на приложимо разрешение за 
терапевтична употреба, издадено съобразно 
Международния стандарт за разрешения за 
терапевтична употреба.
(2) Разрешения за терапевтична употреба 
се издават:
1. за спортисти на национално ниво – от 
изпълнителния директор на Антидопинговия 
център след становище на Контролно-меди­
цинската комисия;
2. за спортисти на международно ниво – от 
съответната международна спортна организа­
ция, освен ако същата не е предоставила това 
право на Антидопинговия център.
(3) Редът и начинът за разглеждане на мол­
бите за издаване на разрешение за терапевтична 
употреба се определят от Контролно-медицин­
ската комисия с вътрешни правила.
(4) Спортистите по ал. 2, т. 1, освен в извън­
редни случаи, трябва да искат разрешение за 
терапевтична употреба не по-късно от 21 дни 
преди участие в състезание или спортна проява. 
(5) В случаите на ал. 2, т. 1 изпълнителният 
директор на Антидопинговия център в най-кра­
тък срок, но не повече от 7 дни от получаване 
на молбата с решение издава или отказва 
издаване на разрешение за терапевтична упот­
реба. Решението на изпълнителния директор 
подлежи на обжалване в тридневен срок пред 
Българския спортен арбитраж към Българския 
олимпийски комитет. Ако Българският спортен 
арбитраж промени решението за отказ за изда­
ване на разрешение за терапевтична употреба, 
неговото решение може да бъде обжалвано 
от САА пред Спортния арбитражен съд в гр. 
Лозана, Швейцария. 
(6) Изпълнителният директор на Антидо­
пинговия център предоставя информация на 
САА и на съответната лицензирана спортна 
организация за решенията по ал. 5. 
(7) Съответната лицензирана спортна органи­
зация предоставя информация на международ­
ната спортна организация за взетите решения 
по ал. 5. 
(8) Световната антидопингова агенция има 
право да преразгледа решението за издаване или 
отказ за издаване на разрешение за терапевтична 
употреба, както и да го отмени, в случай че 
установи, че не е спазен Международният стан­
дарт за разрешение за терапевтична употреба.
(9) Решенията, с които САА променя изда­
ването или отказа за издаване на разрешение 
за терапевтична употреба, могат да бъдат 
обжалвани само пред Спортния арбитражен 
съд в Лозана, Швейцария, от спортиста или от 
антидопинговата организация, чието решение 
бива променено. Решенията, постановяващи 
отказ за издаване на разрешение за терапев­
тична употреба, които не бъдат променени от 
САА, могат да бъдат обжалвани пред Спорт­
ния арбитражен съд в Лозана, Швейцария – 
за спортистите на международно ниво, или 
пред Българския спортен арбитраж – за всички 
останали спортисти. 
Раздел IIІ
Антидопингови екипи
Чл. 16. (1) Процедурата по вземане, запе­
чатване, съхраняване, транспортиране и пре­
даване на проби за анализ се осъществява от 
антидопингови екипи при спазване правилата 
на Международния стандарт за тестване.
(2) Изпълнителният директор издава серти­
фикати на лицата, които имат право да участват 
в антидопингови екипи. 
(3) Съставът на всеки антидопингов екип е 
от поне двама членове, един от които е пред­
седател, и се определя със заповед на изпъл­
нителния директор на Антидопинговия център. 
Със заповедта изпълнителният директор може да 
определи служител от Антидопинговия център, 
който да упражнява контрол върху дейността 
на антидопинговия екип.
(4) Изпълнителният директор на Антидопин­
говия център издава на лицата по ал. 3 служебна 
карта, осигуряваща право на достъп до всички 
състезания, спортни прояви и спортни обекти 
и съоръжения.
(5) В състава на антидопинговите екипи не 
могат да бъдат включвани лица, които:
1. са наказвани за нарушения на антидо­
пинговите правила;
2. работят в лаборатория за допингов контрол;
3. работят по трудово правоотношение или на 
граждански договор към лицензирана спортна 
организация;
4. представляват или са членове на ръководен 
орган на лицензирана спортна организация.
Чл. 17. Членовете на антидопинговия екип:
1. вземат проби от биологичен материал от 
спортистите, подлежащи на тестване;
2. събират данни и констатират факти с цел 
установяване на нарушения на антидопинговите 
правила в дейността на спортисти, длъжностни 
и други лица;